cyanic-selkie/wikianc huggingface dataset:
तेलुगु भोजन
मुख्य भोजन
मोदती मुद्दा के बाद क्या खाया जाता है, इस बारे में विभिन्न क्षेत्रों के बीच बहुत अधिक अंतर है। कृष्णा और गुंटुर जैसे कुछ जिलों में, कूरा (कढ़ी) सबसे आम पसंद है। पश्चिमी गोदावरी सहित अन्य जिलों में, पप्पु (दाल) और पचड़ी, पुलुसु और मज्जिगा परोसा जाना अधिक आम है।
कूरा तिरछा पाठ्य - इस क्षेत्र में कूरालु (कढ़ी) के अनेक प्रकार बनाये जाते हैं; इसके प्रकार नीचे सूचीबद्ध किये गये हैं:
पप्पु  - किसी सब्जी या शाक के साथ पकाई गई तुअर दाल (कंडी पप्पु) या मूंग दाल (पेसारा पप्पु). दाल में कोई मसाला नहीं मिलाया जाता. कुछ क्षेत्रों में लहसुन और प्याज़ को पसंद किया जाता है, जबकि कुछ क्षेत्रों में हींग को प्राथमिकता दी जाती है। कभी-कभी दाल के पके हुए संस्करण के स्थान पर दाल के भुने और पिसे हुए संस्करण का प्रयोग किया जाता है, जैसे कंडी पचड़ी (लाल मिर्च के साथ पिसी गई भुनी हुई दाल) और पेसरा पचड़ी (लाल मिर्च या हरी मिर्च के साथ पिसी गई भिगोई हुई मूंग दाल).
मुद्दा पप्पु (नमक डालकर पकाई हुई सादी तुअर दाल) के साथ अवाकाया आंध्र का एक बहुत लोकप्रिय संयोजन है।
पच्चड़ी / ऊरगाया - इसके मुख्यतः दो प्रकार हैं - पचड़ी (चटनी) और ऊरगाया. पचड़ी आम तौर पर सब्जियों/साग और भुनी हुई हरी/ लाल मिर्च से बनती है। इसे ताज़ा तैयार किया जाता है और एक या दो दिनों के भीतर ही खाया जाता है। मौसम के अनुसार ऊरगाया बहुत बड़ी मात्रा में पकाया जाता है और इसमें अपनी इच्छानुसार मिर्च पाउडर, मेथी पाउडर, सरसों पाउडर और तेल का प्रयोग किया जाता है। एक ठेठ आंध्रवासी व्यक्ति के लिये, कोई भी भोजन इस अत्यधिक आवश्यक पदार्थ के बिना पूरा नहीं होता. इसे अकेले ही या चावल में मिलाकर तथा पप्पु / कूरा के साथ एक उप-पदार्थ के रूप में भी खाया जाता है। इसके कुछ पदार्थों में शामिल हैं:
पुलुसु / चारु  - अधिकांश अन्य भोजनों के विपरीत आन्ध्र के भोजन में कोई सूप या सलाद शामिल नहीं होते. पुलुसु/धप्पलम भोजन का सबसे महत्वपूर्ण तरल पदार्थ होता है। विशिष्ट पुलुसु पदार्थों में शामिल हैं
पेरुगु / मज्जिगा  - भोजन का अंतिम पदार्थ. सामान्यतः पेरुगु (दही) को पचड़ी या ऊरागाया के समान एक सहायक-पदार्थ के रूप में लिया जाता है। औषधीय कारणों से कु्छ लोग पेरुगु के बजाय मज्जिगा (छाछ) लेना ज़्यादा पसंद करते हैं। ऐसा माना जाता है कि इसे पानी के साथ छाछ में हाथों से मथने पर पेरुगु के अच्छे गुण बढ़ते हैं और बुरे प्रभाव समाप्त हो जाते हैं।
शाम के नाश्ते (ఫలహారము)
घर में, शाम के समय अनेक स्वादिष्ट नाश्ते परोसे जाते हैं। ये इस प्रकार हैं
क्षेत्रीय भिन्नताएं
तेलुगु भोजन में क्षेत्रीय भिन्नताएं पाईं जाती हैं। आंध्र प्रदेश के पश्चिमी भाग, तेलंगाना के भोजन में कुछ अद्वितीय पदार्थ मौजूद हैं, जैसे जोन्ना रोट्टे (ज्वार), सज्जा रोट्टे (बाजरा), या उप्पुडी पिंडी (पिसा हुआ चावल). तेलंगाना के व्यंजनों पर फारसी और अफगानी भोजन का प्रभाव है क्योंकि लंबे समय तक तेलंगाना मुस्लिम राजाओं के नियंत्रण में था। उत्तरी तेलंगाना के जिलों में, भोजन में ऐसे पदार्थ शामिल हैं, जो महाराष्ट्र में मिलने वाले पदार्थों के समान हैं, जैसे कढ़ी.
रायलसीमा क्षेत्र में अनेक खाद्य-पदार्थ और नाश्ते बनाए जाते हैं। अत्तिरसालु (अरिसी) बादुशा जांगड़ी जिलेबी पाकम उंडलु, (भाप में पके चावल के आटे, मूंगफली और गुड़ का मिश्रण) बोरुगु उंडलु (ज्वार के आटे और गुड़ से बना एक मीठा संस्करण) मसाला बोरुगुलु (नाश्ते की तरह) रागी बॉल सद्दी अन्नम, (रात में पके चावल को छाछ में भिगोकर बनाया जाता है) जोन्ना, रागी रोट्टे, घी का एक संयोजन) पोंगनालु चावल का गीला आटा, तेल, गाजर, प्याज, मिर्च के साथ भूना जाता है बोंडा मिर्चीबज्जी रोस्ट रव्वा लड्डू
इंद्रप्रस्थ मेट्रो स्टेशन
इंद्रप्रस्थ मेट्रो स्टेशन दिल्ली मेट्रो की ब्लू लाइन पर स्थित है।
सुविधाएं
इंद्रप्रस्थ मेट्रो स्टेशन पर उपलब्ध एटीएम की सूची: भारतीय स्टेट बैंक, केनरा बैंक।
सौर ऊर्जा
सौरोर्जा (सौर-ऊर्जा) सूर्य से निकलने वाली प्रकाश और ऊष्मा है जो विद्युदुत्पन्न करने के लिए सौर शक्ति, सौर तापीय ऊर्जा (सौर जल तापन सहित), और सौर वास्तुकला जैसी तकनीकों की एक शृंखला का उपयोग करके उपयोग की जाती है। यह नवीकरणीय ऊर्जा का एक आवश्यक स्रोत है, और इसकी तकनीकों को व्यापकतः निष्क्रिय सौर या सक्रिय सौर के रूप में वर्णित किया जाता है, जो इस बात पर निर्भर करता है कि वे सौरोर्जा को कैसे ग्रहण और वितरित करते हैं या इसे सौर शक्ति में परिवर्तित करते हैं। सक्रिय सौर तकनीकों में ऊर्जा का दोहन करने के लिए फोटोवोल्टिक प्रणालियों, केन्द्रित सौर शक्ति और सौर जल तापन का उपयोग शामिल है। निष्क्रिय सौर तकनीकों में एक इमारत को सूर्य की ओर उन्मुख करना, अनुकूल तापीय द्रव्यमान या प्रकाश फैलाने वाले गुणों वाली सामग्रियों का चयन करना और ऐसी स्थानों को नियत करना शामिल है जो स्वाभाविक रूप से वायु को प्रसारित करती हैं।
विशेषताएँ
सौर ऊर्जा : सूर्य एक दिव्य शक्ति स्रोतशान्त व पर्यावरण सुहृद प्रकृति के कारण नवीकरणीय सौर ऊर्जा को लोगों ने अपनी संस्कृति व जीवन यापन के तरीके के समरूप पाया है। विज्ञान व संस्कृति के एकीकरण तथा संस्कृति व प्रौद्योगिकी के उपस्करों के प्रयोग द्वारा सौर ऊर्जा भविष्य के लिए अक्षय ऊर्जा का स्रोत साबित होने वाली है। सूर्य से सीधे प्राप्त होने वाली ऊर्जा में कई खास विशेषताएं हैं। जो इस स्रोत को आकर्षक बनाती हैं। इनमेंज घाछआजइसका अत्यधिक विस्तारित होना, अप्रदूषणकारी होना व अक्षुण होना प्रमुख हैं। सम्पूर्ण भारतीय भूभाग पर ५००० लाख करोड़ किलोवाट घंटा प्रति वर्ग मी० के बराबर सौर ऊर्जा आती है जो कि विश्व की संपूर्ण विद्युत खपत से कई गुने अधिक है। साफ धूप वाले (बिना धुंध व बादल के) दिनों में प्रतिदिन का औसत सौर-ऊर्जा का सम्पात ४ से ७ किलोवाट घंटा प्रति वर्ग मीटर तक होता है। देश में वर्ष में लगभग २५० से ३०० दिन ऐसे होते हैं जब सूर्य की रोशनी पूरे दिन भर उपलब्ध रहती है।
उपयोग
सौर ऊर्जा, जो रोशनी व उष्मा दोनों रूपों में प्राप्त होती है, का उपयोग कई प्रकार से हो सकता है। सौर उष्मा का उपयोग अनाज को सुखाने, जल उष्मन, खाना पकाने, प्रशीतन, जल परिष्करण तथा विद्युत ऊर्जा उत्पादन हेतु किया जा सकता है। फोटो वोल्टायिक प्रणाली द्वारा सूर्य के प्रकाश को विद्युत में रूपान्तरित करके प्रकाश प्राप्त की जा सकती है, प्रशीलन का कार्य किया जा सकता है, दूरभाष, टेलीविजन, रेडियो आदि चलाए जा सकते हैं, तथा पंखे व जल-पम्प आदि भी चलाए जा सकते हैं। जल का उष्मन सौर-उष्मा पर आधारित प्रौद्योगिकी का उपयोग घरेलू, व्यापारिक व औद्योगिक इस्तेमाल के लिए जल को गरम करने में किया जा सकता है। देश में पिछले दो दशकों से सौर जल-उष्मक बनाए जा रहे हैं। लगभग ४,५०,००० वर्गमीटर से अधिक क्षेत्रफल के सौर जल उष्मा संग्राहक संस्थापित किए जा चुके हैं जो प्रतिदिन २२० लाख लीटर जल को ६०-७०° से० तक गरम करते हैं। भारत सरकार का अपारम्परिक ऊर्जा स्रोत मंत्रालय इस ऊर्जा के उपयोग को प्रोत्साहन देने हेतु प्रौद्योगिकी विकास, प्रमाणन, आर्थिक एवं वित्तीय प्रोत्साहन, जन-प्रचार आदि कार्यक्रम चला रहा है। इसके फलस्वरूप प्रौद्योगिकी अब लगभग परिपक्वता प्राप्त कर चुकी है तथा इसकी दक्षता और आर्थिक लागत में भी काफी सुधार हुआ है। वृहद् पैमाने पर क्षेत्र-परिक्षणों द्वारा यह साबित हो चुका है कि आवासीय भवनों, रेस्तराओं, होटलों, अस्पतालों व विभिन्न उद्योगों (खाद्य परिष्करण, औषधि, वस्त्र, डिब्बा बन्दी, आदि) के लिए यह एक उचित प्रौद्योगिकी है। जब हम सौर उष्मक से जल गर्म करते हैं तो इससे उच्च आवश्यकता वाले समय में बिजली की बचत होती है। १०० लीटर क्षमता के १००० घरेलू सौर जल-उष्मकों से एक मेगावाट बिजली की बचत होती है। साथ ही १०० लीटर की क्षमता के एक सौर उष्मक से कार्बन डाई आक्साइड के उत्सर्जन में प्रतिवर्ष १.५ टन की कमी होगी। इन संयंत्रों का जीवन-काल लगभग १५-२० वर्ष का है।
सौर-पाचक (सोलर कुकर)
सौर उष्मा द्वारा खाना पकाने से विभिन्न प्रकार के परम्परागत ईंधनों की बचत होती है। बाक्स पाचक, वाष्प-पाचक व उष्मा भंडारक प्रकार के एवं भोजन पाचक, सामुदायिक पाचक आदि प्रकार के सौर-पाचक विकसित किए जा चुके हैं। ऐसे भी बाक्स पाचक विकसित किए गये हैं जो बरसात या धुंध के दिनों में बिजली से खाना पकाने हेतु प्रयोग किए जा सकते हैं। अबतक लगभग ४,६०,००० सौर-पाचक बिक्री किए जा चुके हैं। सोलर कुकर बनाना
आवश्यक सामाग्री:- अलुमिनिअम पेपर १ नग,काळा पेपर 1 नग,कार्डबोर्ड पेपर 1 नग,पारदर्शी काच-1 नग |
सोलर कुकर बनाने की विधी: कार्डबोर्ड पेपर को काटें और 8 सेमी, चौड़ाई, 7 सेमी, ऊंचाई, 8 सेमी का एक बॉक्स बनाएं।कार्डबोर्ड पेपर की लंबाई 2 सेमी,चौड़ाई 1.5 सेमी काटें और इसे काले कागज पर चिपका दें।लंबाई 3 सेमी, चौड़ाई 2.5 सेमी। कार्डबोर्ड पेपर को काटें और एल्यूमीनियम पेपर को इसमें संलग्न करें।कार्डबोर्ड बॉक्स के अंदर इसे संलग्न करें।बॉक्स के शीर्ष पर 3 सेमी, चौड़ाई 3 सेमी, ऊंचाई 8 सेमी होनी चाहिए।लंबाई 2 सेमी, चौड़ाई 2.5 सेमी का एक कार्डबोर्ड ढक्कन बनाकर एल्यूमीनियम पेपर से लगाए और सभी सामग्रियों की जाँच करके धूप मे रखकर उपयोग करें।
सौर कुकर/ओवन सौर कुकर या ओवन ऐसे उपकरण होते है जो की खाना बनाने या गर्म करने के लिए प्रत्यक्ष रूप से सूर्य के प्रकाश का उपयोग करते है। यह किसी भी प्रकार के ईंधन का उपयोग नहीं करते है| इस प्रकार इन्हे संचालित करना भी बहुत सस्ता होता है। यह एक खाना पकाने का बर्तन का इस्तेमाल करते हैं, जिस पर सूर्य के प्रकाश या गर्मी को केंद्रित करने के लिए परावर्तक सतह जैसे की कांच या धातु की चादर का उपयोग होता है| बर्तन को सूरज की रोशनी से गर्मी अवशोषित करने के लिए काले या गहरे गैर-रिफ्लेक्टिव पेंट से रंगा जाता हैं, जिस कारण बर्तन अवशोषित गर्मी के माध्यम से खाने को पका सके। भारत में अधिकतम स्थानों पर सूर्य का प्रकाश अपने उच्च स्तर सौर विकिरण के साथ 275 दिनों के लिए प्राप्त होता है| स्पष्ट रूप से सौर कुकर को इन दिनों में सूर्योदय के एक घंटे बाद से सूर्यास्त से एक घंटे पहले तक आसानी से इस्तेमाल किया जा सकता है। विभिन्न कारक जैसे की ईंधन की कमी, बायोमास के जलने से स्वास्थ्य पर प्रभाव और जलवायु परिवर्तन, विशेष रूप से ग्रामीण क्षेत्रों में सौर कुकर का उपयोग करने का एक मजबूत मामला अवश्य बनाते हैं। सावधानियाँ:-सोलर कुकर को उठाते समय ध्यान रखे की काँच और आईना फूटने ना पाएँ |सोलर कुकर के अंदर से पनि गिरने ना पाएँ ,इस बात का ध्यान रखे |सोलर कुकर के ऊपर वजनदार वस्तु नही रखना चाहिए।
डिश सौर कुकर ये नियमित सौर कुकर काले रंग के होते हैं| यह कुकर सूरज की रोशनी को केंद्रित करने के लिए एक परबोलिक डिश का इस्तेमाल करता हैं, जहां एक केन्द्र बिन्दु पर सूरज की रोशनी केंद्रित होती है| इस तरह के सौर कुकर 350-400 डिग्री सेंटीग्रेट तक का तापमान प्राप्त कर सकते हैं, इस प्रकार इन कूकरो पर खाना भी बहुत तेजी से पकता है| इन्हे आप रॉक्स्टइंग, फ्राइंग और चीज़े उबालने के लिए इस्तेमाल कर सकते हैं। यह अपने आकार की वजह से, लगभग 10-15 लोगों के लिए खाना पकाने के लिए भली-भाति सक्षम होते है (हालांकि, यह कुछ छोटे आकर में भी बाजार में उपलब्ध हैं, जो की 4 लोगों के लिए खाना पकाने के लिए अच्छे होते हैं)| इस तरह के कुकर को भी सूर्य के प्रकाश की दिशा के आधार पर समायोजन की जरूरत होती है| बाजार में इनके विभिन्न प्रकार के मॉडल उपलब्ध हैं, जिनको या तो मैनुअल समायोजन की जरूरत होती है या यह समायोजन तंत्र से स्वचालित होते है (ऐसे यंत्रो में सूरज की रोशनी को ट्रैक करने के लिए यांत्रिक घड़ी की व्यवस्था होती हैं)| एक डिश सौर कुकर की कीमत लगभग रुपये 6,000-7,000 तक होती है और यह प्रतिवर्ष प्रयोग और सूर्य के प्रकाश के आधार पर 10 सिलेंडरों की बचत कर सकने में सक्षम होते हैं| यह कुकर किसी के भी द्वारा आसानी से इकट्ठे या उद्ध्वस्त किया जा सकते हैं, और इस प्रकार यह आसानी से कहीं भी ले जाये जा सकते हैं| यह उपयोगकर्ता के भी अनुकूल होता है, क्यूंकि इसकी ऊंचाई को भी प्रयोग करने वाले व्यक्ति के आधार पर समायोजित किया जा सकता है| बाजार में बड़े आकार के डिश कुकर भी उपलब्ध हैं जो की लगभग 40 लोगों के लिए खाना बना सकते है और जिसकी लागत लगभग 30,000 रुपये होती है (हालांकि, यह लगभग 30 रसोई गैस सिलेंडरों की बचत करने में भी सक्षम होते हैं)।
इंडोर खाना बनाने के लिए सामुदायिक सोलर कुकर इस प्रकार के कुकर परंपरागत खाना पकाने वाले प्रणाली के सबसे करीब होते है| यह रसोई घर के अंदर ही खाना पकाने की संभावना प्रदान करते है| इनमे एक बड़े रिफ्लेक्टर, जो बाहर के तरफ होता हैं और माध्यमिक रिफ्लेक्टर के माध्यम से सूर्य की रौशनी को काले रंग में रंगे बर्तन या फ्राइंग पैन के तल पर केंद्रित किया जाता है। इस प्रकिया के माध्यम से इतना तापमान प्राप्त किया जा सकता है, जिससे बहुत जल्दी खाना पक सके, यह एक बॉक्स कुकर की तुलना में अधिक तेजी से खाना बनाते हैं। क्यूंकि यह पारंपरिक प्रणाली की तरह कार्य करता है, इसलिए इससे चपातियां, डोसा, आदि बनाना संभव होता हैं| आकार की वजह से, यह 40-100 लोगों के लिए खाना पकाने के लिए भली-भाति सक्षम होता हैं| इसकी लागत लगभग रुपये 75,000 से 1.6 लाख के आसपास आती हैं और अपने आकार की वजह से यह एक वर्ष में 30-65 एलपीजी सिलेंडरों का संचय करने में सक्षम भी होता हैं। अधिकांश ऐसी प्रणालियों में सूरज की रोशनी को ट्रैक करने के लिए स्वचालित रोटेशन प्रणाली लैस होती हैं। इनमे एक मैकेनिकल युक्ति या सूरज को ट्रैक करने के लिए घड़ी-नुमा परावर्तक की व्यवस्था भी होती हैं।
सोलर मोबाइल चार्जर
कम लागत मे तैयार होने वाला यह मोबाइल चार्जर ग्रामीण क्षेत्रों मे बहुत ही लाभप्रद एवं उपयोगी है | ग्रामीण अंचल मे आज भी कई जगह विद्धुत लाइन का विस्तार नही हो पाया है किन्तु तकनीकी युग मे लोगों के लिए मोबाइल बहुत ही आवश्यक हो चुका है | मोबाइल का उपयोग के साथ साथ मोबाइल की चार्जिंग की भी उतनी ही आवश्यकता पड़ती है जिसके लिए कम लागत मे तैयार होने वाला मोबाइल चार्जर बनाया गया है | इसकी लागत 500-600 रुपए के अंदर ही तैयार हो जाता है और अन्य चार्जर के अपेक्षा अधिक दिनों तक उपयोग में भी आता है।
सोलर मोबाइल चार्जर हेतु आवश्यक
साधन व सामाग्री: सोल्डर गन¬-1नग,12 वॉल्ट का डीसी सोलर प्लेट-1नग,चार्जिंग पिन-1नग,07805 ट्राजेस्टर-1नग,डायड-IN4007 1 नग,सॉकेट-1नग, सोल्डर पेस्ट-1 नग |
विधी:- सोलर मोबाइल चार्जर बनाने हेतु दिये गए सर्किट डायग्राम देखकर बनाएँ | सोलर प्लेट से निकले हुये लाल एवं काला वायर के बीच 07805 ट्राजेस्टर को सोल्डर किया जाता है और सर्किट डायग्राम के आधार पर ट्राजेस्टर से यूएसबी सॉकेट के 2 पॉइंट में सोल्डर किया जाता है | चार्जर पिन को सॉकेट मे लगाकर सोलर प्लेट को धूप पर रख कर मोबाइल चार्ज कर सकते है |यह सर्किट बहुत ही सरल है व कम लागत मे तैयार होने वाला मोबाइल चार्जर है।
सौर वायु उष्मन सूरज की गर्मी के प्रयोग द्वारा कटाई के पश्चात कृषि उत्पादों व अन्य पदार्थों को सुखाने के लिए उपकरण विकसित किए गये हैं। इन पद्धतियों के प्रयोग द्वारा खुले में अनाजों व अन्य उत्पादों को सुखाते समय होने वाले नुकसान कम किए जा सकते हैं। चाय पत्तियों, लकड़ी, मसाले आदि को सुखाने में इनका व्यापक प्रयोग किया जा रहा है। सौर स्थापत्य किसी भी आवासीय व व्यापारिक भवन के लिए यह आवश्यक है कि उसमें निवास करने वाले व्यक्तियों के लिए वह सुखकर हो। ``सौर-स्थापत्य'' वस्तुत: जलवायु के साथ सामन्जस्य रखने वाला स्थापत्य है। भवन के अन्तर्गत बहुत सी अभिनव विशिष्टताओं को समाहित कर जाड़े व गर्मी दोनों ऋतुओं में जलवायु के प्रभाव को कम किया जा सकता है। इसके चलते परम्परागत ऊर्जा (बिजली व ईंधन) की बचत की जा सकती है। आदित्य सौर कार्यशालाएँ भारत सरकार के अपारम्परिक ऊर्जा स्रोत मंत्रालय के सहयोग से देश के विभिन्न भागों में ``आदित्य'' सौर कार्यशालाएँ स्थापित की जा रही हैं नवीकरणीय ऊर्जा उपकरणों की बिक्री, रखरखाव, मरम्मत एवं तत्सम्बन्धी सूचना का प्रचार-प्रसार इनका मुख्य कार्य होगा। सरकार इस हेतु एकमुश्त धन और दो वर्षों तक कुछ आवर्ती राशि उपलब्ध कराती है। यह अपेक्षा रखी गयी है कि ये कार्यशालाएँ ग्राहक-सुहृद रूप से कार्य करेंगी एवं अपने लिए धन स्वयं जुटाएंगी। सौर फोटो वोल्टायिक कार्यक्रम सौर फोटो वोल्टायिक तरीके से ऊर्जा, प्राप्त करने के लिए सूर्य की रोशनी को सेमीकन्डक्टर की बनी सोलार सेल पर डाल कर बिजली पैदा की जाती है। इस प्रणाली में सूर्य की रोशनी से सीधे बिजली प्राप्त कर कई प्रकार के कार्य सम्पादित किये जा सकते हैं।भारत उन अग्रणी देशों में से एक है जहाँ फोटो वोल्टायिक प्रणाली प्रौद्योगिकी का समुचित विकास किया गया है एवं इस प्रौद्योगिकी पर आधारित विद्युत उत्पादक इकाईयों द्वारा अनेक प्रकार के कार्य सम्पन्न किये जा रहे हैं। देश में नौ कम्पनियों द्वारा सौर सेलों का निर्माण किया जा रहा है एवं बाइस द्वारा फोटोवोल्टायिक माड्यूलों का। लगभग ५० कम्पनियां फोटो वोल्टायिक प्रणालियों के अभिकल्पन, समन्वयन व आपूर्ति के कार्यक्रमों से सक्रिय रूप से जुड़ी हुयी हैं। सन् १९९६-९९ के दौरान देश में ९.५ मेगावाट के फोटो वोल्टायिक माड्यूल निर्मित किए गये। अबतक लगभग ६००००० व्यक्तिगत फोटोवोल्टायिक प्रणालियां (कुल क्षमता ४० मेगावाट) संस्थापित की जा चुकी हैं। भारत सरकार का अपारम्परिक ऊर्जा स्रोत मंत्रालय सौर लालटेन, सौर-गृह, सौर सार्वजनिक प्रकाश प्रणाली, जल-पम्प, एवं ग्रामीण क्षेत्रों के लिए एकल फोटोवोल्टायिक ऊर्जा संयंत्रों के विकास, संस्थापना आदि को प्रोत्साहित कर रहा है।फोटो वोल्टायिक प्रणाली माड्यूलर प्रकार की होती है। इनमें किसी प्रकार के जीवाष्म उर्जा की खपत नहीं होती है तथा इनका रख रखाव व परिचालन सुगम है। साथ ही ये पर्यावरण सुहृद हैं। दूरस्थ स्थानों, रेगिस्तानी इलाकों, पहाड़ी क्षेत्रों, द्वीपों, जंगली इलाकों आदि, जहाँ प्रचलित ग्रिड प्रणाली द्वारा बिजली आसानी से नहीं पहुँच सकती है, के लिए यह प्रणाली आदर्श है। अतएव फोटो वोल्टायिक प्रणाली दूरस्थ दुर्गम स्थानों की दशा सुधारने में अत्यन्त उपयोगी है।
रविदास
गुरु रविदास अथवा गुरु रैदास मध्यकाल में एक भारतीय संत कवि सतगुरु थे। इन्हें संत शिरोमणि सत गुरु की उपाधि दी गई है। इन्होंने रविदासी, रैदासी पंथ की स्थापना की और इनके रचे गए कुछ भजन सिख लोगों के पवित्र ग्रंथ गुरुग्रंथ साहिब में भी शामिल हैं। इन्होंने जात पात का घोर खंडन किया और आत्मज्ञान का मार्ग दिखाया।
जीवन
गुरू रविदास जी(रैदास) का जन्म काशी में माघ पूर्णिमा दिन रविवार को संवत 1377 को हुआ था उनका एक दोहा प्रचलित है। चौदह सौ तैंतीस कि माघ सुदी पन्दरास। दुखियों के कल्याण हित प्रगटे श्री गुरु रविदास जी । उनके पिता संतोख दास तथा माता का नाम कलसांं देवी था। उनकी पत्नी का नाम लोना देवी बताया जाता है। रैदास ने साधु-सन्तों की संगति से पर्याप्त ज्ञान प्राप्त किया था। रविदास चमार जाति में जन्में और जूते बनाने का काम किया करते थे औऱ ये उनका व्यवसाय था और अपना काम पूरी लगन तथा परिश्रम से करते थे और समय से काम को पूरा करने पर बहुत ध्यान देते थे। संत रामानन्द के शिष्य बनकर उन्होंने आध्यात्मिक ज्ञान अर्जित किया। संत रविदास जी ने स्वामी रामानंद जी को कबीर साहेब जी के कहने पर गुरु बनाया था, जबकि उनके वास्तविक आध्यात्मिक गुरु कबीर साहेब जी ही थे। उनकी समयानुपालन की प्रवृति तथा मधुर व्यवहार के कारण उनके सम्पर्क में आने वाले लोग भी बहुत प्रसन्न रहते थे। प्रारम्भ से ही रविदास जी बहुत परोपकारी तथा दयालु थे और दूसरों की सहायता करना उनका स्वभाव बन गया था। साधु-सन्तों की सहायता करने में उनको विशेष आनन्द मिलता था। वे उन्हें प्राय: मूल्य लिये बिना जूते भेंट कर दिया करते थे। उनके स्वभाव के कारण उनके माता-पिता उनसे अप्रसन्न रहते थे। कुछ समय बाद उन्होंने रविदास तथा उनकी पत्नी को अपने घर से भगा दिया। रविदास पड़ोस में ही अपने लिए एक अलग इमारत बनाकर तत्परता से अपने व्यवसाय का काम करते थे और शेष समय ईश्वर-भजन तथा साधु-सन्तों के सत्संग में व्यतीत करते थे।
स्वभाव
रैदास ने ऊँच-नीच की भावना तथा ईश्वर-भक्ति के नाम पर किये जाने वाले विवाद को सारहीन तथा निरर्थक बताया और सबको परस्पर मिलजुल कर प्रेमपूर्वक रहने का उपदेश दिया।
सौर ऊर्जा
सौर जल-पम्प
फोटो वोल्टायिक प्रणाली द्वारा पीने व सिंचाई के लिए कुओं आदि से जल का पम्प किया जाना भारत के लिए एक अत्यन्त उपयोगी प्रणाली है। सामान्य जल पम्प प्रणाली में ९०० वाट का फोटो वाल्टायिक माड्यूल, एक मोटर युक्त पम्प एवं अन्य आवश्यक उपकरण होते हैं। अबतक ४,५०० से उपर सौर जल पम्प संस्थापित किये जा चुके हैं।
रविदास
स्वभाव
वे स्वयं मधुर तथा भक्तिपूर्ण भजनों की रचना करते थे और उन्हें भाव-विभोर होकर सुनाते थे। उनका विश्वास था कि राम, कृष्ण, करीम, राघव आदि सब एक ही परमेश्वर के विविध नाम हैं। वेद, कुरान, पुराण आदि ग्रन्थों में एक ही परमेश्वर का गुणगान किया गया है।
उनका विश्वास था कि ईश्वर की भक्ति के लिए सदाचार, परहित-भावना तथा सद्व्यवहार का पालन करना अत्यावश्यक है। अभिमान त्याग कर दूसरों के साथ व्यवहार करने और विनम्रता तथा शिष्टता के गुणों का विकास करने पर उन्होंने बहुत बल दिया। अपने एक भजन में उन्होंने कहा है-
उनके विचारों का आशय यही है कि ईश्वर की भक्ति बड़े भाग्य से प्राप्त होती है। अभिमान शून्य रहकर काम करने वाला व्यक्ति जीवन में सफल रहता है जैसे कि विशालकाय हाथी शक्कर के कणों को चुनने में असमर्थ रहता है जबकि लघु शरीर की पिपीलिका (चींटी) इन कणों को सरलतापूर्वक चुन लेती है। इसी प्रकार अभिमान तथा बड़प्पन का भाव त्याग कर विनम्रतापूर्वक आचरण करने वाला मनुष्य ही ईश्वर का भक्त हो सकता है।
रैदास की वाणी भक्ति की सच्ची भावना, समाज के व्यापक हित की कामना तथा मानव प्रेम से ओत-प्रोत होती थी। इसलिए उसका श्रोताओं के मन पर गहरा प्रभाव पड़ता था। उनके भजनों तथा उपदेशों से लोगों को ऐसी शिक्षा मिलती थी जिससे उनकी शंकाओं का सन्तोषजनक समाधान हो जाता था और लोग स्वतः उनके अनुयायी बन जाते थे।
सौर ऊर्जा
सौर जल-पम्प
घरेलू सौर प्रणाली घरेलू सौर प्रणाली के अन्तर्गत २ से ४ बल्ब (या ट्यूब लाइट) जलाए जा सकते हैं, साथ ही इससे छोटा डीसी पंखा और एक छोटा टेलीविजन २ से ३ घंटे तक चलाए जा सकते हैं। इस प्रणाली में ३७ वाट का फोटो वोल्टायिक पैनेल व ४० अंपियर-घंटा की अल्प रख-रखाव वाली बैटरी होती है। ग्रामीण उपयोग के लिए इस प्रकार की बिजली का स्रोत ग्रिड स्तर की बिजली के मुकाबले काफी अच्छा है। अबतक पहाड़ी, जंगली व रेगिस्तानी इलाकों के लगभग १,००,००० घरों में यह प्रणाली लगायी जा चुकी है।
रविदास
स्वभाव
उनकी वाणी का इतना व्यापक प्रभाव पड़ा कि समाज के सभी वर्गों के लोग उनके प्रति श्रद्धालु बन गये। कहा जाता है कि मीराबाई उनकी भक्ति-भावना से बहुत प्रभावित हुईं और उनकी शिष्या बन गयी थीं।
सौर ऊर्जा
कमियां
सौर ऊर्जा की कई परेशानियां भी होती हैं। व्यापक पैमाने पर बिजली निर्माण के लिए पैनलों पर भारी निवेश करना पड़ता है। दूसरा, दुनिया में अनेक स्थानों पर सूर्य की रोशनी कम आती है, इसलिए वहां सोलर पैनल कारगर नहीं हैं। तीसरा, सोलर पैनल बरसात के मौसम में ज्यादा बिजली नहीं बना पाते। फिर भी विशेषज्ञों का मत है कि भविष्य में सौर ऊर्जा का अधिकाधिक प्रयोग होगा। भारत के प्रधानमंत्री ने हाल में सिलिकॉन वैली की तरह भारत में सोलर वैली बनाने की इच्छा जताई है।
रविदास
स्वभाव
रैदास के ४० पद गुरु ग्रन्थ साहब में मिलते हैं जिसका सम्पादन गुरु अर्जुन साहिब ने १६ वीं सदी में किया था ।
फ्लाइंग शटल
फ्लाइंग शटल जॉन के द्वारा आविष्कृत कपड़ा बुनने की मशीन है। इस मशीन का आविष्कार 1733 ई.में हुआ था। इस मशीन के द्वारा कपड़ा बुनने की पद्धति में तेजी आयी।
स्ट्रॉबेरी हिल
स्ट्रॉबेरी हिल (अंग्रेज़ी: Strawberry Hill) एक दक्षिणपश्चिम लंदन में रिचमंड अपॉन टेम्स बरो का जिला है।
टेडिंगटन
टेडिंगटन (अंग्रेज़ी: Teddington) एक दक्षिणपश्चिम लंदन में रिचमंड अपॉन टेम्स बरो का जिला है।
मंझनपुर
मंझनपुर (Manjhanpur) भारत के उत्तर प्रदेश राज्य के कौशाम्बी ज़िले में स्थित एक नगर है। यह उस ज़िले का मुख्यालय भी है।
वैष्णवदास रसजानि
वैष्णवदास रसजानि नाभा जी कृत भक्तमाल की टीका 'भक्तिरसबोधिनी' के कर्ता प्रियादास जी के पौत्र थे, जिन्होंने इन्हें 'रसजानि' की उपाधि दी। इनके गुरु श्रीहरिजीवन जी थे। इन्होंने श्रीमद्भागवत के बारहों स्कंधों का पद्यानुवाद किया है। भागवतमाहात्म्य के अनुवाद में रचनाकाल सं. १८०२ दिया है। जयदेव के गीतगोविंद का पद्यानुवाद सं. १८१४ में पूर्ण हुआ। इनका समय संवत् १७७० से सं. १८३० के लगभग है।
वासुदेव सार्वभौम
वासुदेव सार्वभौम नव्य न्याय के प्रसिद्ध प्रणेता थे।
वासुदेव सार्वभौम बंगाल के प्रसिद्ध नैयायिक तथा नवद्वीप में न्याय विद्यापीठ के प्रथम प्रतिष्ठापक हैं। इन्होंने मिथिला जाकर वहाँ के प्रसिद्ध नैयायिक पक्षधर मिश्र से "तत्त्वचिन्तामणि" का अध्ययन किया था। मिथिला के नैयायिक अपने देश की निधि न्याय विद्या को मिथिला से बाहर ले जाने की अनुमति किसी को नहीं देते थे, इसलिए वासुदेव ने सम्पूर्ण "तत्वचिन्तामणि" और "न्यायकुसुमाञ्जलि" को अक्षरशः कण्ठस्थ कर लिया था। बाद में काशी आकर उन्हें लिपिबद्ध किया और इस प्रकार न्यायशास्त्र को नवद्वीप में ले जाकर उन्होंने वहाँ न्यायशास्त्र के अध्ययन-अध्यापन के लिए एक नवीन महान विद्यापीठ की स्थापना की। उनका समय 13वीं शती का उत्तरार्ध और 14वीं शती का पूर्वार्ध माना जाता है।
तलसारी-प०मनि०३, पौडी तहसील
तलसारी-प०मनि०३, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
ट्विकनहम
ट्विकनहम (अंग्रेज़ी: Twickenham) एक दक्षिणपश्चिम लंदन में रिचमंड अपॉन टेम्स बरो का जिला है।
पारश पत्थर (1958 फ़िल्म)
पारश पत्थर 1958 में बनी बांग्ला भाषा की फिल्म है।
प्यार में ट्विस्ट (2005 फ़िल्म)
प्यार में ट्विस्ट 2005 में बनी हिन्दी भाषा की फिल्म है।
विरुपाक्षिपुरम
विरुपाक्षिपुरम (Virupakshipuram) भारत के तमिल नाडु राज्य के वेल्लूर ज़िले में स्थित एक नगर है। यह वेल्लूर का एक उपनगर है।
मालवीय नगर, जयपुर
मालवीय नगर दक्षिण जयपुर का एक समृद्ध आवासीय क्षेत्र है। इसके निकटतम अन्य आवासीय स्थल दुर्गापुरा, जवाहर नगर, जगतपुरा और सांगानेर हैं। इसका नामकरण प्रसिद्ध स्वतंत्रता सैनानी मदन मोहन मालवीय के सम्मान में किया गया।
बौवान गाँव, बिक्रम (पटना)
बौवान बिक्रम, पटना, बिहार स्थित एक गाँव है।
तेलिया तारा गाँव, हंडिया (इलाहाबाद)
तेलिया तारा भारत के उत्तर प्रदेश राज्य के इलाहाबाद जिले के हंडिया प्रखण्ड में स्थित एक गाँव है।
सिद्धि कुमारी
सिद्धि कुमारी (जन्म 6 अक्टूबर 1973), वे बीकानेर पूर्व से राजस्थान विधानसभा की सदस्य हैं, 2008 में भारतीय जनता पार्टी के उम्मीदवार के रूप में निर्वाचित हुई। वह 1973 में जन्म हुआ और एमए तक अध्ययन किया। वह लालगढ़ पैलेस में संग्रहालय की निदेशक हैं। वह बीकानेर के तत्कालीन साम्राज्य और महाराजा की श्री करणी सिंह बहादुर के पुत्र नरेंद्र सिंह बहादुर की बेटी हैं। बीकानेर के बुनियादी ढांचे के विकास के लिए सिधी कुमारी ने 84 लाख रुपये दिए हैं।
सुंग जू यिंग
सुंग जू यिंग (宋祖英, जन्म: 13 अगस्त 1966) चीनी गायक और चीन की कम्युनिस्ट पार्टी की सदस्य है।
जीवनी
सुंग गूज़ांग काउंटी, शियांशी तुजिया और मियाओ स्वायत्त दीचू, हूनान में पैदा हुई थी। वह मियाओ नस्ल की है। जब वो 12 साल की थी तभी उनके पिता का देहांत हो गया। 1991 में वह एक राष्ट्रीय प्रथम श्रेणी के गायक के रूप में चीनी पीपुल्स लिबरेशन आर्मी की नौसेना के गीत और नृत्य मंडली में शामिल हो गई। 2009 तक वह चीनी नौसेना में एक अयोद्धा रियर एडमिरल है।
टाऊ न्यूट्रिनो
ज्ञात कणों में केवल न्यूट्रिनों ही ऐसे कण हैं जो केवल दुर्बल अन्योन्य क्रिया में भाग लेते हैं। न्यूट्रिनो प्रबल अन्योन्य क्रिया एवं विद्युत चुम्बकीय अन्योन्य क्रियाओं में भाग नहीं लेते। द्रव्यामान अज्ञात होने के कारण इनकी गुरुत्वीय अन्योन्य क्रिया का सही मान प्राप्त करना मुश्किल है।
सुंग जू यिंग
जीवनी
1999 में वह चीनी कम्युनिस्ट पार्टी में शामिल हो गई। वह 9 वीं नेशनल पीपुल्स कांग्रेस में एक प्रतिनिधि बनने के लिए चुनी गई और 10 वीं चीनी पीपुल्स राजनीतिक सलाहकार सम्मेलन के सदस्य भी। वह चीन की कम्युनिस्ट यूथ लीग की एक स्थायी सदस्य है, अखिल चीन महिला संघ की एक कार्यकारी सदस्य, चीन की साहित्य और कला मण्डल फेडरेशन की सदस्य और चीन संगीतकार एसोसिएशन की एजेंट।
पुरस्कार
हाल के वर्षों में, उन्हें निम्नलिखित पुरस्कार प्राप्त हुए हैं:
पुरानी काॅल्टन क़ब्रगाह
पुरानी काॅल्टन क़ब्रगाह या ओल्ड काॅल्टन ब्यूरियल ग्राउण्ड(Old Calton Burial Ground) एडिनबर्ग के काॅल्टन हिल पर स्थित एक शवाधान भूमी है, जिसे १७१८ में ख़ोला गया था। यह कई नामचीन स्काॅटियाई हस्तियों का "अंत्यत विश्राम स्थान" भी है, जिनमें डेविड ह्यूम, वैज्ञानिक जाॅन प्लेफ़ेयर, प्रसारक व़िलियम ब्लैकवुड एवं आर्क़िबाॅल्ड काॅन्स्टेबल भी शामिल हैं। साथ ही इसके परिसर में पोलिटिकल माॅर्टर्स्एज़ माॅन्युमेन्ट(राजनैतिक शहीदों का स्मारक) एवं साकाॅटलैन्ड के अमरीकी गृहयुद्ध स्मृतिका भी स्थित है। 1891 में वाॅटरलू पैलॅस के निर्माण के कारण इसमें कुछ परिवर्तन भी किया था। एडिनबर्ग के अन्य ऐतिहासिक क़ब्रगाहों की तरह ही इसे भी एडिनबर्ग की नगर परिशद द्वारा ही प्रबंधित किया जाता है। यह यूके की ए श्रेणी(Category-A) के धरोहरों की सुची में अंकित है।
इतिहास
इस शवाधान भूमी के बनने से पहले, कैल्टन गाँव(या काॅल्टन गाँव; Calton) के निवासियों को, मृलकों को दफनाने के लिये साउथ लीथ पैरिश चर्च तक जाना पड़ता था। यह काम इतने तनावपूर्ण था की १७१८ में काॅल्टन की व्यापारी समीती ने £१०१३ की राशी चुका कर लाॅर्ड बाल्मरीनो नामक ज़मीनदार(फ़यूडल लाॅर्ड) से आधी एकड़ भूमी मृतकी को दफनाने के लिये कब्रगाह बनाने हेतू खरीद ली। बाड में वहां तक एक सड़क बनाने की अनुमती प्राप्त कर ली गई। आज इस सड़क को जहां कैल्टन हिल के नाम से ही जाना जाता है, वहीं पहले इसे हाई कैल्टनके नाम से जाना जाता था।
इसके बाद भी कई बर इसके क्षेत्र का विस्तार किया गया। १८६९ तक यहां दफ़नाना बंद करना पड़ा, परंतू समीती फिर भी १८८८ तक कब्रिस्तान की देखरेख के नियंत्रणकरता थी। वाॅटरलू की युद्ध में ब्रिटेन की जीत के पश्चात, १८१४ में एक नई सड़क, वाॅटरलू प्लेस( Waterloo Place ) को अनुमती दे दी गई और इसे १८१५ और १८१८ को बीच निर्मित किया गया। यह सड़क मोजूदा कब्रिस्तान के बीच से गुज़रती थी। इसी करणवश शवों का निष्कासन अति आवश्यक हो गया। उस समय के हिसाब से यह अटपटा सा था, परंतू हड्डियों को बड़े ध्यान से संजो कर नए स्थल पर दफ़नाया गया जहां नई काॅल्टन क़ब्रगाह बनाई गई थी। नया स्थल पुरानेवाले से ०.५ किलोमीटर पूर्व की ओर स्थित है। इसी कारणवश नए कब्रगाह की कई पत्थरें कब्रिस्तान को पूर्वतिथ कर्ती हैं।
डेविड ऐलन
डेविड ऐलन, (१७४४-१७९६) बचपन से एक विशिश्ठ चित्रकार, इन्होंने ऐलन रैमसेऽ और राॅबर्ट बॅऱ्न के कई कामों का चित्रण किया था। इन्हें "स्काॅटलैन्ड का व़िलियम हौगार्थ" भी कहा जाता था। इनके क़ब्र पर स्मृतीशिला १८७४ में लगाई गई थी।
जाॅन ग्रेऽ शिला
यह एक शिल्पयुक्त शिला है जिसे कैप्टन जाॅन ग्रेऽ ने अपने माता-पिता की याद में खड़ा किया था इस पर उनके नाम के साथ विभिन्न प्रतीकात्मक रूपांकनें शिल्पित हैं। इसपर एक जहाज़ी लंगर बना है, जिस्के नीचे तीन मस्तूलों वाला एक जहाज़ बना है जिस्पर पर्चम देखा जा सकता है नीचे बाईं ओर एक हैट पहना दाढ़ीगार आदमी है(उनके पिता की आकृती) और दाईं ओर एक टोपी पहनी औरत के रूप में उनली माँ की आकृती बनी है साथ ही दो रिबनों से दोनों आकृतियों को मृत्यू के चिन्ह से जोड़ा गया है।
चाऱ्ल्स मैकेऽ
चार्ल्स मैकेऽ (मृत्यू १८५७) एक हास्य कलाकार एवं अभिनेता थे, जिन्हें वाॅल्टर स्काॅट के आविश्कारों की भूमिकाओं के हास्यास्पक चित्रण के लिये जाना जाता था। थियेटर राॅयल की दस्तावेज़ों के हवाले से यह पता चलता है की वे १८३० में २३ डबलिन स्ट्रीट के पते पर रहते थे।
व़िलियम व़ुड्स
अभिनेता व़िलियम व़ुड्स, जो किसी समय (१७७२ से १८०२ के बीच) एडिनबर्ग के रंगमंच की दुनिया के पसंदीदा एवं प्रमुख सितारा हुआ करते थे, को भी यहीं विश्राम अवस्था में लिटाया गया था। असल स्मरण पट्टिका पूरी तरह अपठ्नीय हो गयी है, एक नयी पट्टिक को १८६५ में कुछ सज्जनों द्वारा लगाया गया था।
जाॅन हैग
स्कॉटियाई आसवक(शराब निर्माता) जॉन हैग भी यहां, "हैग व्हिस्की परिवार" के कई सदस्यों के साथ, दफ़न हैं। हैग एडिनबर्ग के बहुत बड़े मदिरा उत्पादक और सफल व्यापारी थे। उन्होंने १९वीं सदी में, एडिनबर्ग के शराब और ब्रैंडी के बाजारों की विफलता पर, व़िस्की के उद्यमी को बढ़ावा देने में महत्वपूर्ण भूमिका निभाई थी। इस मुहिम के रूप में उन्होंने प्रभावी ढंग से मिश्रित व़िस्की(ब्लेन्डेड व्हिस्की) का आविष्कार किया और स्काॅच व़िस्की को एक "बेचारे" स्थानीय जरूरतों की आपूर्ती करने वाले धन्धे से, एक सच्चे बजाय उद्योग में बदल दिया। यह पारिवारिक व्यापार बाद में युनाईटेड डिस्टिलर्स बन गया। फ़ील्ड मार्शल लाॅर्ड डोगलस हैग, जाॅन हैग के ही पुत्र हैं।
राॅबर्ट स्मिथ कैन्ड्लिश्
डाॅ० राॅबर्ट स्मिथ कैन्ड्लिश (१८०६-१८७३) स्काॅटिश चर्च से जुड़े हुए एक पादरी(क्लर्जीमैन) थे, जिन्होंने १८४३ में स्काॅटिश चर्च के विधटन(कार्य भंग होना) का नेत्रित्व किया था जब चर्च के कार्यों पर मनमुटाव के कारण ४७० मंत्रि महासभा से बीच में ही उठ गए थे और सदा के लिये महासभा का बहिश्कार कर दिया था। उन्होंने १८४३ में थाॅमस क़्लैमर्स के साथ फ़्री चर्च आॅफ़ स्काॅटलैन्ड(स्काॅटलैन्ड का मुक्त गिर्जा) की स्थापना की थी। वे कई धार्मिक प्स्तकों के लखक भी थे। उनके पिता जेम्स कैन्ड्लिश, जो एडिनबर्ग वष्वविद्यालय में आयुर्विज्ञान के व्याख्याता(मेडिकल साइन्स के लेक्चरर) थे, भी यहीं दफ़न हैं।
थाॅमस हैमिल्टन
थाॅमस हैभिल्टन (१७८४-१८५८) एक वस्तुकार थे, जिन्होंने राॅयल हाई स्कूल (शाही उच्चविद्यालय), बैंक आॅफ़ड स्काॅटलैन्ड, फ़िज़ीशियन हाॅल एवं एडिनबर्ग और ऐरिशायर की कई मान्य बिल्डिंगों का नकशा तईयार किया था। उन्हें राॅयल स्काॅटिश अकैडमी की स्थापना भी की थी। उन्हें यहां पुर्वतह एक नामहीन कब्र में दफनाया गया था परंतू अब उनकी कब्र पर एक रजत पट्टिका है जिसपर उनकी आकृती बनी हुई है, जिसे अकैडमी के छात्रों द्वारा स्कूल की शतकजयन्ती पर लगाया गया था। मज़ेदार बात यहां यह भी है की उनके कब्र से कुछ यार्ड की दूरी पर स्थित पोलिटिकल मार्टर्स माॅन्युमेन्ट भी उन्ही का काम है।
डैनियल स्टीवार्ट
डैनियल स्टीवार्ट (१७४१-१८१४) डैनियल स्टीवार्ट हाॅस्पिटल के संस्थापक, जो बाद में जा कर स्टीवार्ट्स मेल्विल काॅलेज बन गया।
व़िलियम ब्लैकव़ुड
व़िलियम ब्लैकव़ुड (१७७६–१८३४), मैजिस्ट्रेट और प्रसारक थे जिन्होंने एडिनबर्ग ज्ञानकोश(एडिनबर्ग एन्साईक्लोपीडिया) एवं ब्लैव़ुड्स एडिनबर्ग मैगज़ीन की संस्थापना की थी। इनकी समाधी लोहे की दर्वाज़ों से बंद एक बंद कक्ष है।
आर्क़िबाल्ड काॅन्टेबल
पुस्तक संयोजक एवं प्रसारक आर्क़िबाल्ड काॅन्स्टेबल (१७७४-१८२७) ब्लैकवुड के प्रतिद्वंदी, उन्होंने फ़ार्मर्स मैगज़ीन और एडनबर्ग रीव्यू की संस्थापना की और स्काॅटस मैगज़ीन को खरीद लिया था।
राॅबर्ट बॅऱ्न
राॅबर्ट बॅऱ्न (मृत्यू:१८१५) एक प्रसिद्ध वास्तूकार थे, उनके प्रमुख कामों में, पास के ही काॅलटन पहाड़ी पर स्थित, होराशियो नेल्सन का स्मृतीप्रतीक, नेल्सन माॅन्युमेन्ट भी शामिल है। उनके पुत्र विलियम और जाॅन, दोनो ही प्रसिद्ध वास्तुकार थे।
जाॅन प्लेफ़ेयर
प्रो० जाॅन प्लेफ़ेयर (१७४८-१८१९) अपने काल के महत्वपूर्ण वैज्ञानिकों और गणितश्स्त्रीयों में गिने जाते थे। वे वास्तूकार जेम्स प्लेफ़ेयर और इन्जीनियर विलियम प्लेफ़ेयर के भाई थें।
पीटर व़िलियमसन
पीटर व़िलियमसन (१७३०–१७९९), जिसे प्रचलित रूप से मीडिया में इन्डियन पीटर कहा जाता था, को १३ साल की ही उम्र में अधवा कर के बंधी के रूप में बेच दिया गया था। इसकी कहानी श्वेन दास व्यापार की गिनी-चुनी प्रलेखित कहाधियों में से एक है। इसे "इन्डियन" इस लिये कहा जाने लगा क्योंकी भागने के बाद वह कुछ सालों तक मूल अमरीकीयों के साथ रहता था, और अमरीका में मूल अमरीकियों(नेटिव अमेरिकन्स) को इन्डियन भी कहा जाता है।
सर जाॅन स्टील
सर जाॅन स्टील (१८०४-१८९१) एक वख्यात स्काटिश शिल्पकार भी यही दफ़्न हैं।
अन्य
इसके अलावा अन्य महत्वपूर्ण कब्रें हैं जाने-मेने गीनकार जेम्स लम्स्डेन(१८३६-१८९९), वास्तुकार रिचर्ड डिकसन (१७४०-१८१८), प्रो० ज्याॅर्ज व़िल्सन (१८१८-१८५९), जो जीवनीकार एवं लेखक थे। साथ ही बेट्टी मोर्टन एवं जाॅन और डेविड पेटॅन(मृ० १८३०) के स्मारक भी यहां स्थित हैं, जिन्होंने एडिनबर्ग के न्यू टाउन का ज़्यादातर हिस्सा बनाया था। पेटॅल के प्रतिद्वंदी व़िलियम लॅन्न भी यहीं दफ़रॅ हैं। साथ ही जर्मन नाइट और स्काॅलर जूलियस वौन येलिन(मृ० १८२६) भी यहीं दफ़न हैं, जो सर वाॅल्टर स्काॅट से भेंट करने आए थे परंतू मुलाकात से पहले ही उनका नधन हो गया। इसके बाद स्काॅट और उनकी पहली "मुलाकात" जूलियस की बर्सी पर हुई।
व्यापारियों का स्मारक
इसके अलावा एडिनबर्ग के १८वीं सदी के अन्य कई रईस व्यापारियों की कब्रें और स्मारकें यहां देखी जा सकती हैं। इनमें से सबसे भव्य स्मारक है जाॅन मोर्टॅन का, जोकी १८वीं सदी के एक व्यापारी थे, उनकी मृत्यू १७२८ में हुई थी। इस तरह की कई स्मारकें हैं, जिनपर मृत्यू से संबंधित विभिन्न रूपांकनें एवं चिन्ह शिल्पित देखे जा सकते हैं। जहां कई स्मारक केवल एक सामान्य से कब्र के रूप में हैं वहीं, कईयों को, और भी भव्य रूप के मकबरे के रूप में बनाया गया है।
पटनगांव, बाराकोट तहसील
बाहरी कड़ियाँ
पटनगांव, बाराकोट तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
वैस्पाज़िअन्
मोटे अक्षर'वैस्पाज़िअन्' (१८ नवम्बर ०९ - २९ जून ७९ ; शासनकाल : ७०-७९)) रोमन साम्राज्य का अत्यंत प्रभावशाली सम्राट था। वह बहादुर सैनिक, कुशल शासक, तथा चरित्रवान, ईमानदार, हँसमुख, मिलनसार और उदार व्यक्ति था। उसके समय में रोमन साम्राज्य का पहला सुप्रसिद्ध इतिहास लिखा गया। अपने सरल और मितव्ययी जीवन से उसने रोमन सामंतों और जनता के जीवन में बड़ा सुधार किया और सादगी से रहना सिखाया।
उसका पूरा नाम टाइटस फ्लैवियस वैस्पाज़िअन था। उसका जन्म मामूली साहूकार के घर में हुआ था और उसका जीवन बहादुर सैनिक के रूप में शुरू हुआ। इसी हैसियत से वह जर्मनी, इंग्लैंड, अफ्रीका, यूनान और मिस्र गया। बड़ा यश पैदा किया। १ जुलाई ६९ ई. को मिस्र में रोमन सेनाओं ने उसको सम्राट् घोषित किया। अन्य स्थानों की सेनाओं ने भी उसके प्रति वफादारी की शपथ ली। उनके द्वारा ही वह रोमन साम्राज्य का शासक बनाया गया। उसने शीघ्र ही शासन सुधार की घोषणा करके अपने को लोकप्रिय बना लिया। गाल प्रदेश के विद्रोह को दबाकर जर्मन सीमाओं को सुरक्षित बनाया। जेरूसलम में भी रोमन साम्राज्य की स्थिति को सुरक्षित बनाया। जैनूस के मंदिर को बंद करके अपने शासन काल के ९ वर्ष में वहाँ रोमन आधिपत्य कायम रखा। ७८ ई. में इंग्लैंण्ड के वेल्स और आंग्लेसी द्वीप में रोमन साम्राज्य का विस्तार किया।
सन् ७० में उसने रोम में प्रवेश किया। वह घरेलू युद्ध में आग की भेंट हो चुका था। उसका पुनर्निमाण कर उसको सुंदर एवं वैभवशाली बनाया। उसका सबसे बड़ा काम सिनेट के सहयोग से रोमन साम्राज्य की आर्थिक स्थिति सुदृढ़ बनाना, सेनाओं का पुनर्गठन कर उसमें फैली हुई अनैतिकता को दूर करना, साम्राज्य के अंतर्गत प्रदेशों को उन्नत बनाना और पिछड़े हुए प्रदेशों में रोमन संस्कृति का प्रसार करना था।
एक रोमन सरदार की लड़की प्लेविया डामाटिला से उसका विवाह हुआ। उसके दो पुत्र हुए और दोनों रोमन साम्राज्य के सम्राट हुए।
पवसोला-अस०I, पौडी तहसील
पवसोला-अस०I, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
जोनार्दन गानेरी
जोनार्दन गानेरी (Jonardon Ganeri) एक दार्शनिक हैं। वे मन के दर्शन तथा दक्षिण एशियाई और बौद्ध दार्शनिक परम्पराओं के विशेषज्ञ हैं। वे टोरन्टो विश्वविद्यालय के बिमल मतिलाल उत्कृष्ट प्राध्यापक हैं।
दार्शनिक कार्य
मन के दर्शन के सम्बन्ध में, जोनार्डन गनेरी ने अपनी पुस्तक द सेल्फ में इस दृष्टिकोण को आगे बढ़ाया है कि स्वयं की हमारी अवधारणा इस तथ्य पर आधारित है कि विषय ऐसे प्राणी हैं जो अपने विचारों, भावनाओं, इच्छाओं और भावनाओं के स्वामी हैं। उनका तर्क है कि स्वयं स्वामित्व के तीन पहलुओं की एकता है: मानक, घटनात्मक, और उप-व्यक्तिगत। एक अलग किताब, अटेंशन, नॉट सेल्फ में, उनका तर्क है कि जब प्रारंभिक बौद्ध इनकार करते हैं कि एक आत्म है, तो वे जो अस्वीकार कर रहे हैं वह स्वयं को इच्छुक एजेंट के रूप में अवधारणा है, जो इच्छा निर्देशों की आंतरिक उत्पत्ति है। बुद्धघोष जैसे प्रारंभिक बौद्धों के लिए मानसिक गतिविधि की वास्तविक प्रकृति हमारे ध्यान देने के तरीकों में है। तो दो पुस्तकों के बीच का संबंध यह है कि अटेंशन, नॉट सेल्फ द सेल्फ में सेल्फ डिफेंड की अवधारणा के लिए जमीन को साफ करता है। उनकी पहले की किताब, द कॉन्सील्ड आर्ट ऑफ द सोल, उपनिषदिक, वेदांतिक, योगाकार और मध्यमिका दार्शनिकों की एक श्रृंखला में स्वयं के बारे में सोचने की पड़ताल करती है, इस विचार के तहत कि स्वयं कुछ ऐसा है जो खुद से खुद को छुपाता है।
दिल्ली वाली ठाकुर गर्ल्स
दिल्ली वाली ठाकुर गर्ल्स (हिन्दी:दिल्ली वाली ठाकुर लड़कियाँ) एक भारतीय हिन्दी धारावाहिक है, जिसका प्रसारण एंड टीवी पर 30 मार्च 2015 से सोमवार से शुक्रवार रात 9:00 बजे होता है। इसका निर्देशन राकेश कुमार ने किया है। यह धारावाहिक इंडिया पूछेगा सब से शाणा कौन? के स्थान पर आया है। इसमें मुख्य किरदार में आमिर अली और सुकृति कांडपाल हैं।
कहानी
यह कहानी एक उपन्यास पर आधारित है, जिसमें दिल्ली की पाँच बहनों को दिखाया गया है। डलन सिंह शेखावत (आमिर अली) और डेबजनी (सुकृति कांडपाल) एक दूसरे से बार बार मिलते रहते हैं। इसके बाद हर बार की तरह झगड़ा करते हैं।
कछुआ
कछुए (Turtles) या कूर्म टेस्टूडनीज़ नामक सरीसृपों के जीववैज्ञानिक गण के सदस्य होते हैं जो उनके शरीरों के मुख्य भाग को उनकी पसलियों से विकसित हुए ढाल-जैसे कवच से पहचाने जाते हैं। विश्व में स्थलीय कछुओं और जलीय कछुओं दोनों की कई जातियाँ हैं। कछुओं की सबसे पहली जातियाँ आज से १५.७ करोड़ वर्ष पहले उत्पन्न हुई थीं, जो की सर्वप्रथम सर्पों व मगरमच्छों से भी पहले था। इसलिये वैज्ञानिक उन्हें प्राचीनतम सरीसृपों में से एक मानते हैं। कछुओं की कई जातियाँ विलुप्त हो चुकी हैं लेकिन ३२७ आज भी अस्तित्व में हैं। इनमें से कई जातियाँ ख़तरे में हैं और उनका संरक्षण करना एक चिंता का विषय है। इसकी उम्र 300 साल से अधिक होती है (नोट: भारत की एकमात्र कछुआ संरक्षण परियोजना भीतरकनिका,ओडिशा में 1989 को प्रारंभ हुई थी।)
व्यवहार
कछुओं के रेटिना में असामान्य रूप से बड़ी संख्या में कोशिकाओं के होने से ये आसानी से रात के अंधेरे में देख लेते हैं। यह रंगों को देख सकते हैं और पराबैंगनी किरणों से लेकर लाल रंग तक को देख सकते हैं। कुछ भूमि में पाये जाने वाले कछुओं में तेजी की बहुत कमी देखने को मिलती है, इस तरह की कमी ज्यादातर शिकारियों में होती है, जो अचानक तेजी से शिकार को शिकार बना लेते हैं। हालांकि कुछ मांसाहारी कछुए अपने सिर को तेजी से स्थानांतरित करने में सक्षम हैं।
रैंडोल्फ़ एम नेसे
रैंडोल्फ एम नेसे (जन्म 1 9 48) एक अमेरिकी चिकित्सक, वैज्ञानिक और लेखक है जो विकासवादी दवा के क्षेत्र के संस्थापक के रूप में उनकी भूमिका के लिए उल्लेखनीय है। वह एरिजोना स्टेट यूनिवर्सिटी में जीवन विज्ञान के प्रोफेसर और एएसयू फाउंडेशन प्रोफेसर हैं, जहां वे 2014 में विकास और चिकित्सा केंद्र के संस्थापक निदेशक बने। वह पहले मनोचिकित्सा के प्रोफेसर थे, मिशिगन विश्वविद्यालय में मनोविज्ञान और शोध प्रोफेसर के प्रोफेसर थे जहां उन्होंने विकास और मानव अनुकूलन कार्यक्रम का नेतृत्व किया और दुनिया की पहली चिंता विकार क्लीनिकों में से एक स्थापित करने में मदद की और भय के लिए न्यूरोन्डोक्राइन प्रतिक्रियाओं पर शोध किया।
विकास
उम्र बढ़ने के विकास पर उनके शोध ने विकासवादी जीवविज्ञानी जॉर्ज सी विलियम्स के साथ एक लंबा सहयोग किया। उनकी सह-लेखक पुस्तक, व्हाई वी गेट बीक: द न्यू साइंस ऑफ डार्विनियन मेडिसिन ने विकासवादी दवा के क्षेत्र में तेजी से विकास को प्रेरित किया। उनके बाद के शोध ने इस बात पर ध्यान केंद्रित किया है कि प्राकृतिक चयन कैसे तंत्र, दर्द, बुखार, चिंता कम मनोदशा को नियंत्रित करता है, और भावनात्मक विकार इतने आम क्यों हैं। उन्होंने नैतिक भावनाओं के विकासवादी उत्पत्ति, और दवा के लिए बुनियादी विज्ञान के रूप में विकासवादी जीवविज्ञान की स्थापना के लिए रणनीतियों के बारे में व्यापक रूप से लिखा है। बुरी भावनाओं के लिए अच्छे कारण: विकासवादी मनोचिकित्सा के फ्रंटियर से आग्रह करता है कि मानसिक विकारों के लिए विकासवादी दवा के सिद्धांत लागू होते हैं।
आयोजक
वह प्रारंभिक आयोजक और मानव व्यवहार और उत्क्रांति सोसाइटी के दूसरे अध्यक्ष थे, और वर्तमान में विकास, चिकित्सा और सार्वजनिक स्वास्थ्य के लिए अंतर्राष्ट्रीय सोसाइटी के अध्यक्ष हैं। वह अमेरिकन साइकोट्रिक एसोसिएशन, साइकोलॉजिकल साइंसेज के एसोसिएशन के फेलो और एएएएस के निर्वाचित फेलो के एक विशिष्ट जीवन साथी हैं।
सिद्धान्त शिरोमणि
सिद्धान्त शिरोमणि, संस्कृत में रचित गणित और खगोल शास्त्र का एक प्राचीन ग्रन्थ है। इसकी रचना भास्कर द्वितीय (या भास्कराचार्य) ने सन ११५० के आसपास की थी। सिद्धान्त शिरोमणि का रचीता।
इसके चार भाग हैं:
ग्रहगणिताध्याय और गोलाध्याय में खगोलशास्त्र का विवेचन है।
सिद्धान्त शिरोमणि की एक झलक
(१) गुरुत्वाकर्षण—
वे पुनः कहते हैं-
(२) धरती गोल है—
(३) यंत्र—
समय-मापन के लिये सिद्धान्तशिरोमणि के यन्त्राध्याय में जलचक्रयन्त्र का वर्णन है-
अनुवाद: ''Asymetric wheel made of wood with exactly similar and hollow spokes joined to the rim such that they are slightly inclined. Hollow spokes should be half filled with mercury. Wheel should be supported on the axle to rotate freely. Copper or other metallic Ushaped bent tube, is inverted and filled with water. One end of tube is deeped in water tank andothe r end kept below water level and outside the tank. If both ends are oppened simultaneously then water flows outside the tank through the tube. On the rim attach the vessels, place the whole arrangement of water wheel below the tube. Such that the water flowing through the tube falls into the vessel. Vessel gets filled with water and wheel starts rotating. Water gets poured out of the vessel and is collected in the tank through a channel. Time period of rotation of this wheel is constant as long as water flow is constant. It was used tomeasure the time which was based on revolutions made by the wheel.''
भाष्य
स्वयं भास्कराचार्य ने सिद्धान्त शिरोमणि के पद्यात्मक गणित सिद्धान्तों को स्पष्ट करने के लिये वासनाभाष्य नामक टीका लिखी है
आष्‍टा विधानसभा निर्वाचन क्षेत्र
आष्‍टा विधानसभा क्षेत्र मध्य भारत में मध्य प्रदेश राज्य के 230 विधानसभा निर्वाचन क्षेत्रों में से एक है। यह देवास (लोकसभा निर्वाचन क्षेत्र) का एक खंड है।
यह सीहोर जिले के अन्तर्गत आता है।
एम डी मदन
एमडी मदन भारत के सामाजिक कार्यकर्ता, स्वतंत्रता संग्राम सेनानी एवं शिक्षाविद थे। जमशेदपुर उनकी कर्मभूमि रही। भारत में सहकारिता के आधार पर स्थापित एकमात्र महाविद्यालय जमशेदपुर को-ऑपरेटिव कॉलेज है। पचास के दशक में स्व. एमडी मदन ने एक-एक सौ रुपये के शेयर बेचकर इसकी स्थापना की थी।
परिचय
स्व. मदन, जिन्हें ज्यादातर लोग एमडी मदन के नाम से जानते थे, स्वतंत्रता सेनानी थे। वे देशरत्न राजेन्द्र बाबू के साथ हजारीबाग जेल में भी रह चुके थे। उन दिनों जमशेदपुर में एक भी कालेज नहीं था। टाटा कंपनी यहां कालेज खोलने के पक्ष में नहीं थी। उसने अपना टाटा कालेज चाईबासा में खोला।
उन दिनों कालेज खोलने में काफी दिक्कतें थीं। कालेज का अपना भवन हो, योग्य स्टाफ हो, खेल-कूद का मैदान हो, अपना कोर्स हो और विश्वविद्यालय के नाम कालेज एक अच्छी राशि जमा करे। स्वीकृति पाने पर भी कालेजों को कुछ खास अनुदान नहीं मिलता था। इसीलिए कुछ लोग अपने नाम पर कालेज खोलते थे या कोई ट्रस्ट यह काम अपने हाथ में लेता था। मदन साहब पारसी थे। उन्होंने यह बीड़ा उठाया और दिखा दिया कि पुरुषार्थी के लिए कुछ भी असंभव नहीं है। उन्होंने केएमपीएम हाईस्कूल के कुछ कमरे केवल शाम में तीन घंटे के उपयोग के लिए लिया।
मदन साहब बंबई विवि के स्नातक थे। अंग्रेजी काफी अच्छी थी। वे स्वयं भी कुछ क्लास लेते थे। कभी-कभी परिसर में घास पर बैठकर छात्रों को पढ़ाते और देश, समाज आदि के विषय में काफी चर्चाएं करते। नाइट कालेज में सह शिक्षा थी। मदन ने लड़कियों को निर्भीक बनाया और नारी-सशक्तीकरण की नींव रखी। वे पैदल घूमते थे। विचारों पर नियंत्रण नहीं सह सकने के चलते उन्होंने टाटा स्टील के शिक्षा विभाग के डिप्टी डायरेक्टर के पद से त्याग पत्र दे दिया था। उन्हें पैसे के प्रति कोई मोह नहीं था। आखिरकार उनकी तपस्या से को-ऑपरेटिव कालेज का भवन जुबिली पार्क के पास बना। परिसर काफी विस्तृत था। पुस्तकालय और प्रयोगशालाओं के अलग-अलग भवन बने।
पुरानी मान्यता के अनुसार पारसी लोग शव को जलाते नहीं थे। कहीं खुले में छोड़ देते थे। यह पर्यावरण के लिए हानिकारक था। मदन साहब ने इच्छापत्र लिखा कि मेरा शव जलाया जाएगा और कुछ भस्म को-ऑपरेटिव कालेज के प्रांगण में रखकर एक चबूतरा बना दिया जाएगा। मैं नई पीढ़ी के साथ सदा रहूंगा। आज भी उनकी समाधि कालेज परिसर में है। जमशेदपुर के महात्मा गांधी मेडिकल कॉलेज के संस्थापकों में मदन प्रमुख थे।
अनुज (रामानुज) शर्मा
अनुज (रामानुज) शर्मा (अभिनेता) को कला के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे छत्तीसगढ़ राज्य से हैं।
प्रमुख खाद्य
प्रमुख खाद्य (staple food) ऐसा खाद्य होता है जो बारबार बड़ी मात्रा में भोजन में खाया जाए और भोजन का एक प्रमुख भाग हो। यह आहार ऊर्जा का एक बड़ा भाग होता है। उदाहरण के लिए मानवों के लिए विश्व के अलग-अलग भागों में चावल, गेहूँ, आलू, इत्यादि प्रमुख खाद्य हैं। बहुत से ऐसे प्रमुख खाद्य हैं जो लगभग हर भोजन में खाए जाते हैं, मसलन उत्तर भारत के कई भागों में गेहूँ एक प्रमुख खाद्य है, जिसकी रोटियाँ दोपहर और रात के भोजनों में लगभग रोज़ खाई जाती हैं।
शेन्बाक्कम
शेन्बाक्कम (Shenbakkam) भारत के तमिल नाडु राज्य के वेल्लूर ज़िले में स्थित एक नगर है। यह वेल्लूर का एक उपनगर है।
तोडेपुर गाँव, हंडिया (इलाहाबाद)
तोडेपुर भारत के उत्तर प्रदेश राज्य के इलाहाबाद जिले के हंडिया प्रखण्ड में स्थित एक गाँव है।
ग्लुओन
ग्लुओन कलर आवेशित (colour charge) होता है इस कारण यह आठ भिन आस्वादों (flavour) में पाया जाता है। जिन्हें गणितीय रूप में निम्न समीकरणों से प्राप्त किया जाता है: केवल निम्न सम्भावित अवस्था के ग्लुऑन प्राप्त नहीं किये जा सकते:
चूँकि कलर (वर्ण) आवेश सहित एक कण मुक्त अवस्था में प्राप्त नहीं किया जा सकता अतः इसकी पहुँच केवल फर्मी कोटि (10-15 मीटर) की होती है।
तमलाग-गग०३, पौडी तहसील
तमलाग-गग०३, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
भदसारा गाँव, बिक्रम (पटना)
भदसारा बिक्रम, पटना, बिहार स्थित एक गाँव है।
खिजी चण्डेश्वरी
खिजी चण्डेश्वरी नेपाल के पूर्वांचल विकास क्षेत्र के सगरमाथा अंचल, ओखलढुंगा जिला में स्थित गाँव विकास समिति है।
कृषि
बर्षेनी धान, मकै, कोदो,जौ, गहु, भटमास, फापर, तोरी, आलु है।
बन जंगल
डाडापरि, देउराली, दोबस, दोबी, कोस्पला र मप्प्रा है।
जाति
सुनुवार, भुजेल, नेवार, शेर्पा, विश्वकर्मा, परियार
भाषा
सुनुवार भाषा (कोइच लो)
हाल्ली खेल
हाल्ली खेल, रातके समयमे खेल्न सुरुवात हुत है। दुनिया में केवल एक हाल्ली खेल अंधेरे चाँद में खेलना पडेका जो दुन्या नहीं जन्तहै।
खिजी पवित्र युवा क्लब
फूटबल खेल
शिक्षा तथा स्वास्थ्य
यस गाविसमा श्री चन्डेश्वरी माध्यमिक विद्यालय है। स्वास्थ्य पोस्ट भी १ है।
धार्मिक स्थलहरू
मेसेल्मी थान,राम्बुले थान, चण्डी थान
मनोहर पर्रिकर रक्षा अध्ययन एवं विश्लेषण संस्थान
मनोहर पर्रिकर रक्षा अध्ययन एवं विश्लेषण संस्थान (Manohar Parrikar Institute for Defence Studies and Analyses (MP-IDSA)) नई दिल्ली में स्थित भारत का अन्तरराष्ट्रीय सम्बन्ध से सम्बन्धित सर्वश्रेष्ठ थिंक टैंक है। पहले इसका नाम 'रक्षा अध्ययन एवं विश्लेषण संस्थान' था।
सन्देश (पत्रिका)
सन्देश (बांग्ला: সন্দেশ, शॉन्देश) एक बांग्लाभाषी बच्चे के पत्रिका है। पत्रिका पहले उपेन्द्रकिशोर रायचौधरी द्वारा प्रकाशित था 1913 उसका प्रकाशन कंपनी द्वारा, एम/एस यू. रॉय एंड संस। उपेन्द्रकिशोरे रायचौधरी के मृत्यु के बाद 1915 में, उसके सबसे बड़े पुत्र सुकुमार राय संपादक हो गया।
उकाई
उकाई (Ukai) भारत के गुजरात राज्य के तापी ज़िले में स्थित एक नगर है। यहाँ तापी नदी (ताप्ती नदी) पर उकाई बाँध बना हुआ है।
गोविन्द सागर
गोविन्द सागर हिमाचल प्रदेश के बिलासपुर जिले में स्थित मानव-निर्मित झील है। इसका नाम सिखों के दशम गुरु गोविन्द सिंह के नाम पर रखा गया है। यह झील सतलज नदी पर भाखड़ा बांध के निर्माण के कारण बनी थी।यह झील भारत के नक्शे पर सर्वोच्च स्थान रखती है। झील पर्यटन आदि के साथ-साथ कृषि के लिए भी अनमोल सिद्ध हुई है। इस झील से एक बहुत बड़े भू-भाग को सिंचाई आदि की सुविधा मिलने लगी है। यहाँ का भू-भाग एक परी लोक में परिवर्तित-सा हो गया प्रतीत होता है। सतलुज नदी पर बने बाँध के छिद्रों से झरने के रूप में झरता स्वच्छ पानी नेत्रों को शीतलता प्रदान करता है। गोविन्द सागर झील से 20 कि.मी. की दूरी पर 'नैना देवी मंदिर' स्थित है तथा पहाड़ी पर स्थित 'आनंदपुर साहिब' नामक सिक्खों का पवित्र तीर्थ स्थान है। हिन्दू और सिक्ख दोनों ही इसे पवित्र मानते हैं। अगस्त के महिने में नैना देवी के मंदिर पर विशाल मेला लगता है। तब हज़ारों की संख्या में भक्त यहाँ दर्शन करने के लिए आते हैं। अब गोविंद सागर झील जैसी वहाँ चार बड़ी झीलें और भी बन चुकी हैं, जिनके विकास की परियोजना चल रही हैं।
सौभरि
सौभरि एक प्राचीन ऋषि जो बड़े तपस्वी थे ।
भागवत में इनका वृत्त वार्णित है । एक दिन यमुना में एक मत्स्य को मछलियों से भोग करते देखकर इनमें भी भोगलालसा उत्पन्न हुई । ये सम्राट मान्धाता के पास पहुँचे, जिनके पचास कन्याएँ थीं । ऋषि ने उनसे अपने लिये एक कन्या माँगी । मान्धाता ने उत्तर दिया कि यदि मेरी कन्याएँ स्वयंवर में आपको वरमाला पहना दें, तो आप उन्हें ग्रहण कर सकते हैं । सौभरि ने समझा कि मेरी बुढ़ौती देखकर सम्राट् ने टाल-मटोल की है । पर मैं अपने आपको ऐसा बनाऊँगा कि राजकन्याओं की तो बात ही क्या, देवांगनाएँ भी मुझे वरण करने को उत्सुक होंगी । तपोबल से ऋषि का वैसा ही रूप हो गया । जब वे सम्राट् मांधाता के अंतःपुर में पहुँचे, तब राजकन्याएँ उनका दिव्य रूप देख मोहित हो गई और सब ने उनके गले में वरमाल्य डाल दिया । ऋषि ने अपनी मंत्रशक्ति से उनके लिये अलग अलग पचास भवन बनवाए और उनमें बाग लगवाए । इस प्रकार ऋषि जी भोगविलास में रत हो गए और पचास पत्नियों से उन्होंने पाँच हजार पुत्र उत्पन्न किए । वह्वयाचार्य नामक एक ऋषि ने इनको इस प्रकार भोगरत देख एक दिन एकान्त में बैठकर समझाया कि यह आप क्या कर रहे हैं । इससे तो आपका तपोतेज नष्ट हो रहा है । ऋषि को आत्मग्लानि हुई । वे संसार त्याग भगवच्चिंतन के लिये वन में चले गए । उनकी पत्नियाँ उनके साथ ही गईं । कठोर तपस्या करने के उपरांत उन्होंने शरीर त्याग दिया और परब्रह्म में लीन हो गए । उनकी पत्नियों ने भी उनका सहगमन किया ।